**I poslije Škole – Srednja škola Zabok** 5.lipanj, 2017.

Iako je nastava za maturalne razrede završila 17. svibnja, naši maturanti 4.THK razreda odradili su za svoju Školu još jedan event. Vjekoslav Flegar, Mihael Tuđa, Mark i Matija Tomek ponovno su sudjelovali u pripremama i organizaciji Swisseventa 1. lipnja u KD Vatroslava Lisinskog u Zagrebu. Veleposlanik Švicarske Konfederadije, gospodin Stefan Estermann, svake godine organizira domjenak za Švicarsku i Hrvatsku gospodarsku komoru, kao i za mnoge državne dužnosnike Republike Hrvatske te veleposlanike drugih država ustoličenih u RH i naravno švicarske gospodarske subjekte koje funkcioniraju u RH (napr. Vetropack iz Huma na Sutrli).

Uz prigodni govor i izvornu švicarsku glazbu, gostima su posluženi i tradicionalni švicarski specijaliteti poput Racletta (autohtoni pečeni švicarski sir) i Kalbsbratwurst (autohtona švicarska konasica), kojega su pripremali naši učenici po naputku članova Udruge CH-HR. Bila je ovo prilika da se opet nešto novo nauči i da se zastupaju boje Škole i na međunarodnoj razini. Bravo dečki!

Kako je Srednja škola Zabok već niz godina prijatelj Udruge CH-HR, Veleposlanik Švicarske zaželio je upoznati i ugostiti i našu ravnateljicu gđu Draženku Jurec, koja se rado odazvala pozivu.

Zabilježila:

Branka Kralj